OSNOVNA ŠKOLA VLADIMIRA NAZORA FERIČANCI

 TRG MATIJE GUPCA 9

 31512 FERIČANCI

KLASA; 602-01/21-01/02

URBROJ; 2149/09-21-1

U Feričancima, 16.4.2021.g.

Na temelju članka 107.  Zakona o odgoju i obrazovanju u osnovnoj i srednjoj školi  (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20) te Pravilnika o načinu i postupku zapošljavanja u osnovnoj školi, Osnovna škola Vladimira Nazora Feričanci, Trg Matije Gupca 9, Feričanci, raspisuje

**N A T J E Č A J**

**za radno mjesto**

**TAJNIK/CA ŠKOLE -**jedan/na (1) izvršitelj/ica, mjesto rada Feričanci, Trg Matije Gupca 9.

Radni odnos zasniva se na neodređeno vrijeme, u punom  radnom vremenu, 40 sati ukupnog tjednog radnog vremena.

OPIS POSLOVA:

normativno pravni poslovi, kadrovski poslovi, opći i administrativni poslovi, sudjelovanje u pripremi sjednica i vođenje dokumentacije Školskog odbora, vođenje evidencije o radnom vremenu radnika , administrativni poslovi koji proizlaze iz godišnjeg plana i programa rada škole, vođenje evidencije podataka o učenicima i priprema potvrda na temelju tih evidencija, obavljanje poslova vezanih uz obradu podataka u e-maticama, vođenje Registra zaposlenika, arhiviranje podataka o učenicima i radnicima te ostali slični poslovi.

**UVJETI:**

* završen sveučilišni diplomski studij pravne struke ili specijalistički diplomski stručni studij javne uprave
* završen preddiplomski stručni studij upravne struke, ako se na natječaj na javi osoba gore navedenih struka
* ostali uvjeti sukladno Zakonu o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20)

Na natječaj se mogu javiti osobe oba spola (članak 13. stavak 2. Zakona o ravnopravnosti spolova, NN broj 82/08, 69/17).

Uz pisanu prijavu na natječaj kandidati/kinje su obvezni priložiti sljedeću dokumentaciju:

-  životopis                                                                                                                                            - diploma odnosno dokaz o stečenoj stručnoj spremi

- dokaz o državljanstvu

- uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ne starije od dana raspisivanja natječaja

- dokaz o evidentiranom radnom stažu (elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje)

Kandidati/kinje u pisanoj prijavi na natječaj navode adresu odnosno e-mail adresu na koju će im biti dostavljena obavijest o datumu i vremenu procjene odnosno testiranja te područje provjere, pravni i drugi izvori za pripremu kandidata za procjenu odnosno testiranje.

Isprave se prilažu u neovjerenoj preslici i ne vraćaju se kandidatu nakon završetka natječajnog postupka.

Prije sklapanja ugovora o radu odabrani kandidat/kinja dužan/na je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (Narodne novine broj 78/93, 29/94, 162/98, 16/07, 75/09, 120/16).

Kandidat/kinja koji/a ostvaruje pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19), članka 48.f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03 i 148/13, 98/19) ili članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužan/na je u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu te ima prednost u odnosu na ostale kandidate/kinje samo pod jednakim uvjetima.

Kandidat/kinja koji/a se poziva na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji dužan/a je uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici Ministarstva hrvatskih branitelja:

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Osoba koja ne podnese pravovremenu i urednu prijavu ili ne ispunjava formalne uvjete iz natječaja, ne smatra se pristupnikom natječaja.

Kandidati/kinje koji/e su pravovremeno dostavili potpunu prijavu sa svim prilozima odnosno ispravama i ispunjavaju formalne uvjete iz natječaja dužni/e su pristupiti procjeni odnosno testiranju u skladu s odredbama Pravilnika o načinu i postupku zapošljavanja u osnovnoj školi.

Ako kandidat/kinja ne pristupi procjeni odnosno testiranju, smatra se da je povukao/la prijavu na natječaj.

Kada se procjena odnosno testiranje provodi o poznavanju propisa odnosno određene literature ona se obvezno dostavlja kandidatima uz poziv na testiranje.

Prijavom na natječaj kandidati/kinje su izričito suglasni/e da Osnovna škola Vladimira Nazora Feričanci kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju van snage Direktive 95/46/EZ.

Prijave s dokazima o ispunjavanju uvjeta dostavljaju se **u roku od 8 dana od dana objave** natječaja na mrežnim stranicama i oglasnim pločama Hrvatskog zavoda za zapošljavanje i mrežnim stranicama i oglasnoj ploči Škole.

Nepravodobne i nepotpune prijave neće se razmatrati.

Kandidati/kinje prijavljeni/e na natječaj bit će obaviješteni putem mrežne stranice Škole <http://os-vnazora-fericanci.skole.hr/> najkasnije u roku od 15 dana od dana sklapanja ugovora o radu s odabranim/om kandidatom/kinjom. U slučaju da se na natječaj prijave kandidati/kinje koji/e se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 21. stavku 4. Pravilnika o načinu i postupku zapošljavanja u osnovnoj školi.

Pisane prijave s potrebnom dokumentacijom o ispunjavanju uvjeta iz natječaja dostaviti neposredno ili poštom na adresu škole:

**Osnovna škola Vladimira Nazora Feričanci, Trg Matije Gupca 9, 31 512 Feričanci, s naznakom “za natječaj – Tajnik/ca Škole“**

Ravnatelj Škole

Marko Knežević, prof.